钦定古今图书集成/理学汇编/学行典/第140卷 > 薛瑄读书录 > 《措处》前人
## 钦定古今图书集成/理学汇编/学行典/第140卷 > 薛瑄读书录 > 《措处》前人

在未定之时，当难处之地，方事之危疑，见人之措置。

《淮南子缪称训》“道至高无上，至深无下，平乎准，直乎
绳，员乎规，方乎矩，包裹宇宙而无表里，洞同覆载而
无所碍。是故体道者，不哀不乐，不喜不怒，其坐无虑，
其寝无寝，物来而名，事来而应。主者国之心，心治则
百节皆安，心扰则百节皆乱。故其心治者，支体相遗
也；其国治者，君臣相忘也。黄帝曰：‘芒芒昧昧，从天之’”
道，与元同气。故至德者，言同略事同指上下一心，无
岐道旁见者，遏障之于邪，开道之于善，而民乡方矣。
故《易》曰：“同人于野，利涉大川。”道者，物之所导也。德者，
性之所扶也。仁者，积恩之见证也。义者比于人心而
合于众适者也。故道灭而德用，德衰而仁义生。故上
世体道而不德，中世守德而弗坏也。末世绳绳乎，唯
恐失仁义。君子非仁义无以生，失仁义则失其所以
生。小人非嗜欲无以活，失嗜欲则失其所以活。故君
子惧失仁义，小人惧失利。观其所惧，知各殊矣。《易》曰：
“即鹿无虞，惟入于林中，君子几不如舍往吝。”其施厚
者其报美，其怨大者其祸深。薄施而厚望，畜怨而无
患者，古今未之有也。是故圣人察其所以往，则知其
所以来者。圣人之道，犹中衢而致尊邪？过者斟酌多
少不同，各得其所宜。

《名臣言行录》：“魏公谓处事不可有心，有心则不自然，
不自然则扰。太原土风喜射，故民闲有弓箭社。琦在
太原，不禁亦不驱，故人情自得，亦可寓兵备于其闲。
后宋相继政，颇著心处之，下令籍为部伍，仍须用角
弓。太原人贫，素用木弓，自此有卖牛买弓者，人始骚
然矣。此出于有心也。”

吕希哲为人处事，皆有长久之计，求方便之道。只如
病中风，人口不能言，手不能书，而养疾者乃问所欲，
病者既不能答，适足增苦。故公尝教人每事作一牌
子，如饮食、衣裳、寒热之类，及常所服药、常所作事。病
者取牌子以示人，则可减大半之苦。凡公为人处事，
每如是也。

《世范》：“凡人谋事，虽日用至微者，亦须龃龉而难成，或
几成而败，既败而复成，然后其成也永久平宁，无复
后患。若偶然易成，后必有不如意者。造物微几，不可
测度如此，静思之则见此理，可以宽怀。”

人举事至当，而或有非之者，盖众心难一，众口难齐，
此如君子之所以举事，苟揆之吾心，稽之古训，询之
贤者，于理无失，则纷纷之言皆不足恤，亦不必辩。
《法藏碎金录》：“人多忙中切于办闲事，我独闲中切于
办忙事。”此理可以智识及，不可以言说到。

《晁氏客话》：虽遇冗剧事，处之常优游。因论《易》曰：“常杂
而不厌，若杂而厌，非所以为常。”

永叔曰：“凡处事，但自家踏得田地稳，一任闲言语，
有诸中必施于事，乃为善。”诚甫曰：“君子存其在我者，
物来斯应，何必寻事做？存其在我，应物而未尝误，乃
为善也。”

《比事摘录》：丈夫处世，行己不可不宏，常令我容人，勿
令人容我；宁令人负我，勿令我负人。曹操有“宁负人”
之言，此奸雄之所以逭诛也。陈述古有“当容人”之言，
此先正之所以立训也。

贤奕人于仓卒患难中处不乱，未必才识了得，必其
胸中器局不凡，素有定力，不然胸中先乱，何以临事？
古人平日欲涵养器局者此也。

意见道理载在典籍者，一定而有限。天下事千变万
化，其端无穷，故世之苦读书者，往往处事有执泥处，
至于作官更历事变多者，又看得世故太通融而无
执，此皆是偏处。吾人当读书时，要思量泛应世务，庶
乎临事不滞；当应事通达无碍时，却又要思量据著
书本行，如此，方免二者之弊。

《笔畴》：“处事不可撅撅，亦不可孜孜。”孜孜则罢软无力，
撅撅则粗硬惹祸。和易其身心，谦恭其言语，近恕而
行，则人无怨而躬全矣。

《御龙子肤语》：“心犹井泉也，事犹汲瓴也，瓴大应之以
大，瓴小应之以小，瓴方瓴圆应之以方以圆，非先为
大小方圆以待瓴也。若先为大小方圆以待之，其于
瓴也能有合耶？”

“理在吾心，浑然至一而已。及其应务也，条分缕析而
不穷，非其体用有二也。理之分量，固随物而各足耳。
理具于心而超于心，故无心而顺理，则行无不得，有

应之以静。静定有常，理无不得。其事有两，可疑而难
决者，则即其势而参酌之。势”有重轻，理之从违系焉。
匪势匪理，任情裁之也，可乎哉。